陸容

陸容（），字文量，號式齋，南直隸太倉州（今属江苏苏州市）人。明朝政治人物、學者。

生平
生於明英宗正統元年（1436年），原冒姓徐。性至孝，嗜讀書，與張泰、陸釴齊名，時稱“婁東三鳳”。天順三年（1459年）己卯科應天府鄉試第二十一名舉人，成化二年（1466年）成丙戌科进士，除南京吏部验封司主事，丁外艰，服除，改兵部職方司主事，累陞武库司员外郎、职方司郎中。因母喪丁憂，服闕後任武選司郎中。官至浙江布政司右參政。因忤權貴，奏兩浙政事之弊，被斥為“浮議”，罷歸故里。卒於孝宗弘治九年（1494年），年五十九。《明史》卷二百八十六：“容，成化中進士。授南京主事，進兵部職方郎中。西番進獅子，奏請大臣往迎，容諫止之。遷浙江參政，罷歸。”《太倉州志》卷十八·人物二·古今人傳·頁16～17：“陸容，字文量，先冒徐姓，諸生時爲葉盛器識，以范文正行業期之。成化二年成進士，除兵部職方司主事，嘗奉使籍畿內、河南、山東諸郡縣官馬，還條馬政四事。累陞郎中。時邊報急封事日或三四，上所下部議多出容手。安南與占城鬨，議發兵討之；西番進獅子，奏請大臣往逆，容俱力論得寢；指揮昌佐傳陞金齒、騰衝參將，力爭不與；錦衣百戶韋瑛掩捕平民，告變，容請詔法司鞫之，瑛坐誅。先是，捕妖言者受世爵，民多誣死，容疏除其例。母喪，服闕赴京，言太倉兵衛八事，採其尤切者通行天下。仍除武選郎中。太監李良舉都指揮王欽、梁宏爲都督僉事，命已下，容謂：‘都督任重，不宜任無功，況於匪人？李良市恩專擅，當正典刑。’疏再上，卒奪所授。既復極論天下事，曰‘儲養台輔，教導勳戚，愛惜人才，久任巡撫，經理京衛，選練禁兵，均平鈔法，慎重會議’，有人所不敢言者。出爲浙江布政司右參政，益練核庶事，徧歷郡縣問民所苦，斥滛祀，陳浙中急務十事，又疏論漕渠利病，積與寮長忤，會大計，誣以失察吏賕罷歸。踰年卒。容性至孝，母喪當嚴寒，容且老猶徒跣擗踊，勺飲不入口者三日。三年不處內，未嘗見齒。治家嚴肅。燕居，冠服維謹；每食，子弟立侍，命乃坐。平生嗜書籍，多著述。”

語言學
著作《菽園雜記》第4卷記載：

此段記載經常與隋朝《顏氏家訓》並列：「南染吴、越，北杂夷虏，皆有深弊，不可具论。其谬失轻微者，则南人以钱为涎，以石为射，以贱为羡，以是为舐；北人以庶为戍，以如为儒，以紫为姊，以洽为狎。」

家族
曾祖徐福。祖父徐繼宗。父徐裕。母陳氏。具慶下。弟徐宏。

註釋

参考文献
吴宽《浙江布政使司右參政陸公容墓碑》
（清）張廷玉 等《明史》
《菽園雜記》
（中國國家圖書館藏）王祖畲.《太倉州志》. 民國七年（1918年）刻本 

Category:天順三年己卯科應天鄉試舉人
Category:南京吏部主事
Category:明朝兵部主事
Category:明朝兵部郎中
Category:明朝浙江布政使司參政
Category:明朝散文家
Category:太倉人
R容
Category:滄浪亭五百名賢